
Për kalimin në përdorim të agjencisë së prokurimit publik të disa mjediseve në përdorim të komisionit të prokurimit publik dhe kalimin në përdorim të komisionit të prokurimit publik të disa mjediseve të ndërtesës (godinës) së ish-inima-s

Në mbështetje të nenit 100 të Kushtetutës dhe të neneve 10 e 13 të ligjit nr. 8743, datë 23.2.2001 “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

Vendosi:

1. Kalimin në përdorim të Agjencisë së Prokurimit Publik, të disa mjediseve në administrim të saj, të cilat janë në përdorim të Komisionit të Prokurimit Publik, konkretisht, kati i parë teknik, në ndërtesën e Ministrisë së Financave, sipas planimetrisë bashkëlidhur këtij vendimi.
2. Kalimin në përdorim të Komisionit të Prokurimit Publik të disa mjediseve të ndërtesës (godinës) së ish-INIMA-s, të cilat kanë qenë në përdorim nga Avokati i Prokurimeve, sipas planimetrisë bashkëlidhur këtij vendimi.
3. Ngarkohen Kryeministria, Ministria e Financave, Agjencia e Prokurimit Publik, Komisioni i Prokurimit Publik dhe Avokati i Prokurimeve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha

